<https://wandersell.org/product/wanderselli-reisipaevik/#product>
<http://schema.org/description>
"Kui Wanderselli reisipäevik sündis, siis me teadsime kohe, et midagi on temaga täitsa mööda. Ta on meil selline… natukene eriline. Erilisem kui need teised, täiesti tühjad päevikud.\r\n\r\nKui me temaga esimest korda reisile läksime… ei, oota… juba enne, kui me isegi teadsime, kuhu minna, hakkas tema oma joru ajama! Ei olnud meil asu ei kodus ega tööl, sest päevik muudkui aga küsis küsimusi ja ühel hetkel, ilma, et oleks isegi aru saanud, leidsime end palehigis fakte otsimas, maakaarti värvimas ja… jah, kujutate ette?! Reisi mitte ainult planeerimas, vaid päriselt mõtestamas!\r\n\r\nNoh, ja siis, kui me juba lennujaamas olime ja toolil igavledes nohisesime, jätkus sel naasklil veel jultumust seljakoti põhjast sosistada: “Ae, ae, passite niisama või teete midagi lõbusat ka!?” Et tal olevat üks inimeste bingo varuks, olgu me lahked, tehku üks korralik inimvaatlus!\r\n\r\nÜhesõnaga, ta nõuab tähelepanu, aga tal on ka harukordne mälu – kõik sinu seiklused talletab ära. Koju tagasi jõudes mõtlesime küll, et “ah, viskaks end korra diivanile pikali”. Nali meie kulul! See ustav paberist kaaslane küsitles meid veel risti ja põiki läbi, temaga sai küll ka kõvasti nalja ja lõpuks, olles reisiraporti kirjutamise lõpetanud, olime kindlad, et just tänu päevikule läks kogu käik sajaga asja ette. Boonuseks muidugi nüüd juba riiulis kükitav kõige unikaalsem reisiraamat! Või nagu ta ise piuksub, siis “kõige erilisem ja särtsum!”.\r\n\r\n!HOIATUS!: Wanderselli päevik on üsna edev, muudkui lunib võõrastelt oma värviliste kaante eest komplimente. Kui see üle viskab, siis kerge laks tagakaanele enamasti aitab.\r\n\r\nMida päevikust täpsemalt leiad?\r\n\r\nEsmaklassiline start (täida kodus): värvitav maakaart; täidetav lühiülevaade riigist; ruum kontuurkaardiks; teelesaatev küsimustik I; sõnastik; teelesaatev küsimustik II; pakkimise abimees; laused eelseisva reisi kohta\r\n\r\nSuurepärane teelolek: vabas vormis päevik I; inimeste bingo; värvitav mandala; seikluste bingo; vabas vormis päevik II; kulutabel;\r\n\r\nHiilgav finiš: reisiraport; kõige kõigemad; väljavaatavad küsimused; retsepti hoiustamise koht; sissevaatavad küsimused; fotoleht; meeleolukas kokkuvõte"
<https://wandersell.org/product/wanderselli-reisipaevik/>